CELEX: 52010PC0362
Language: lv
Date: 2010-07-07
Title: Priekšlikums Eiropas Parlamenta un Padomes direktīva, ar ko groza Direktīvu 97/68/EK attiecībā uz noteikumiem par motoriem, ko laiž tirgū saskaņā ar “elastīguma sistēmu” SEC(2010)828 SEC(2010)829 (Dokuments attiecas uz EEZ)

|

52010PC0362

Priekšlikums Eiropas Parlamenta un Padomes direktīva, ar ko groza Direktīvu 97/68/EK attiecībā uz noteikumiem par motoriem, ko laiž tirgū saskaņā ar “elastīguma sistēmu” SEC(2010)828 SEC(2010)829 (Dokuments attiecas uz EEZ)  /* COM/2010/0362 galīgā redakcija - COD 2010/0195 */  

	[pic] | EIROPAS KOMISIJA |Briselē, 7.7.2010COM(2010)362 galīgā redakcija2010/0195 (COD)PriekšlikumsEIROPAS PARLAMENTA UN PADOMES DIREKTĪVA,ar ko groza Direktīvu 97/68/EK attiecībā uz noteikumiem par motoriem, ko laiž tirgū saskaņā ar “elastīguma sistēmu” SEC(2010)828 SEC(2010)829(Dokuments attiecas uz EEZ)PASKAIDROJUMA RAKSTSPRIEKšLIKUMA KONTEKSTSAr Direktīvu 97/68/EK par dalībvalstu tiesību aktu tuvināšanu attiecībā uz pasākumiem pret gāzveida un daļiņveida piesārņotāju emisiju no iekšdedzes motoriem, ko uzstāda visurgājējai tehnikai (turpmāk “direktīva”) reglamentē oglekļa oksīda (CO), ogļūdeņražu (HC), slāpekļa oksīdu (NOx) un makrodaļiņu (PM) maksimālos izplūdes gāzu emisijas daudzumus no dīzeļmotoriem, kas uzstādīti celtniecības, lauksaimniecības un mežsaimniecības tehnikai, motorvagoniem un lokomotīvēm, iekšējo ūdensceļu kuģiem, kā arī motoriem ar nemainīgu apgriezienu skaitu un maziem benzīna motoriem, ko izmanto dažādos tehnikas veidos.Direktīva paredz vairākus emisijas ierobežošanas posmus ar arvien stingrākām robežvērtībām un attiecīgiem izpildes datumiem. Lai jaunos motorus varētu lasīt tirgū, ražotājiem jānodrošina to atbilstība minētajām robežvērtībām.Ar Direktīvu 2004/26/EK[1] noteica pašlaik piemērojamo emisijas robežvērtību posmu, IIIA posmu, attiecībā uz lielāko daļu dīzeļmotoru. Minētās robežvērtības no 2011. gada 1. janvāra pakāpeniski tiks aizstātas ar stingrākām IIIB posma robežvērtībām. Šo motoru tipa apstiprinājuma periods sākās 2010. gada 1. janvārī. Minētie noteikumi skar plašu ražotās tehnikas klāstu (apmēram 1500 ES uzņēmumi).Lai pašlaik ražotie motori atbilstu IIIB posma robežvērtībām, tos būs ievērojami jāpārveido. Pārveidojumiem attiecībā uz motora konfigurāciju, izmēru vai svaru būs ķēdes reakcija, kas skars pamatiekārtu ražotājus ( OEM ), kam ražotās tehnikas konstrukcija būs pilnībā jāpielāgo, lai iekļautu pārveidotos motorus. Šis process var sākties tikai tad, kad ir pilnībā pabeigta motora izstrāde. Tehnisko risinājumu izstrāde IIIB posmam atbilstošu motoru ražošanai vēl nav noslēgusies. Tādējādi OEM nevar pārveidot tās tehnikas konstrukciju, kurā motors iekļaujams. Attiecībā uz dažiem visurgājējas tehnikas veidiem IIIB posma emisijas prasības nesagādās ievērojamas problēmas, savukārt citiem tehnikas veidiem IIIB posma prasībām atbilstoša motora izstrāde vēl nebūt nav pabeigta, un nepieciešama būtiska tālāka izpēte un tehnoloģiju attīstība, lai nodrošinātu tirgū laistās tehnikas motoru atbilstību IIIB posma prasībām.Jauno emisijas robežvērtību nodrošināšana ražotājiem radīs ievērojamas atbilstības izmaksas. Šīs izmaksas ietver, piemēram, izpētes un attīstības izmaksas, iekārtu konstrukcijas pārveidošanas izmaksas, pēcapstrādes iekārtu izmaksas, dokumentācijas un etiķetēšanas izmaksas u.c.Sākot no 2008. gada rudens lielāko daļu Savienībā esošās rūpniecības nozares, kas ražo visurgājēju tehniku, pēkšņi un smagi skārusi globālā finanšu un ekonomikas krīze. Konkrētāk, tā smagi skārusi celtniecības iekārtu un lauksaimniecības tehnikas jomu. Nelabvēlīga ietekme ir arī motorvagonu jomā, taču tā ir mazāk smaga. Kopumā pēkšņā pārdošanas apjomu samazināšanās izraisīja strauju to ienākumu un pieejamā kapitāla samazināšanos, kas nepieciešami tehnoloģijas izpētei un attīstībai, lai visu jaudas kategoriju un lietojuma tehniku direktīvā noteiktajos termiņos aprīkotu ar IIIB posma prasībām atbilstošiem motoriem.Turklāt ar Direktīvu 2004/26/EK ieviesa tā saucamo elastīguma sistēmu, lai vienkāršotu pāreju starp dažādiem emisijas posmiem. Elastīguma sistēma OEM ļauj laikā starp diviem secīgiem izplūdes emisijas robežvērtību posmiem laist tirgū konkrētu visurgājējas tehnikas vienību skaitu, kurā uzstādīti iepriekšējam izplūdes emisijas robežvērtību posmam atbilstoši motori. Elastīguma sistēma attiecas uz kompresijas aizdedzes (dīzeļa) motoriem, ko izmanto celtniecības, lauksaimniecības un mežsaimniecības tehnikā, ģeneratoros un sūkņos, kur izmanto motorus ar nemainīgu apgriezienu skaitu, savukārt neattiecas uz lokomotīvēm, motorvagoniem un iekšējo ūdensceļu kuģiem. Sistēma OEM ļauj laist tirgū 1) katrā no motoru kategorijām noteiktu tehnikas vienību skaitu, kas nepārsniedz 20 % no tā tehnikas daudzuma, kuru OEM ir pārdevis vienā gadā (aprēķina kā vidējo aritmētisko no pēdējos piecos gados ES tirgū pārdotās tehnikas daudzuma) vai 2) noteiktu tehnikas vienību skaitu, kā noteikts direktīvā. Šī otra iespēja ir paredzēta maziem uzņēmumiem, kas ražo mazākus motoru apjomus.Tiek ierosināts pārveidot elastīguma sistēmas noteikumus, lai vēl vairāk samazinātu ekonomiskās izmaksas, ko izraisa pāreja no emisijas posma IIIA uz emisijas posmu IIIB, paplašinot piemērošanas jomu dažiem visurgājējas tehnikas tipiem un vienlaikus saglabājot izplūdes emisijas robežvērtību IIIB posma spēkā stāšanos, lai nodrošinātu direktīvas mērķi par gāzveida un makrodaļiņu veida piesārņotāju emisijas samazināšanu Savienībā. Priekšlikumam pievienotajā ietekmes novērtējumā sniegta detalizēta informācija par dažādajiem izvērtētajiem risinājumiem, kuru mērķis ir samazināt ekonomiskās krīzes ietekmi uz OEM . Saskaņā ar novērtējuma secinājumiem ražotāji tuvā nākotnē nebūs spējīgi laist tirgū IIIB posma prasībām atbilstošas lokomotīves, jo nepieciešama papildu izpēte, un tādējādi nav pamata ierosinātos elastīguma pasākumus attiecināt uz motoriem, ko izmanto lokomotīvēs. 2010. gadā notika spraigas diskusijas ar rūpniecības nozares ekspertiem un dalībvalstīm, lai novērtētu situāciju lokomotīvju jomā, kuru laika gaitā skārušas pārmaiņas. Tās Komisijai ļauj secināt, ka daži motoru ražotāji starplaikā ir guvuši panākumus IIIB posma prasībām atbilstošu lokomotīvju motoru izstrādē, tomēr OEM vēl nebūs pilnībā spējīgi no 2012. gada 1. janvāra, kā paredzēts direktīvā, laist tirgū IIIB posma prasībām atbilstošas lokomotīves. Tādēļ ir pamats elastīguma sistēmu attiecināt arī uz lokomotīvēm. Izvērtējums ļauj secināt, ka šai attiecināšanai nebūs nozīmīgas ietekmes uz vidi, bet vienlaikus tā ļaus dzelzceļa uzņēmumiem veikt nepieciešamos ieguldījumus.APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMSPriekšlikuma apspriešana ar dalībvalstu pārstāvjiem un rūpniecības nozares ieinteresētajām personām notika saskaņā ar direktīvu izveidotajā Tehnikas emisijas ekspertu grupā ( GEME ). Turklāt Komisija laikā no 2009. gada maija līdz jūnijam veica vērienīgu apspriešanos ar dalībvalstu iestādēm un visām attiecīgajām ieinteresētajām personām, proti, rūpniecības nozari, vides organizācijām, darba ņēmēju apvienībām. Priekšlikumā ņemts vērā Direktīvas tehniskais apskats[2], ko sagatavojis Kopīgais pētniecības centrs (KPC), kurā cita starpā iekļauts novērtējums par elastīguma sistēmas noteikumu grozījumu nepieciešamību; Neatkarīga konsultanta veikts ietekmes novērtējums[3]par KPC Tehniskā apskata projektā izklāstīto ietekmi, divi papildu pētījumi par ietekmi dzelzceļa nozarē (motorvagoni, lokomotīves) un par KPC Tehniskā apskata risinājumu ietekmi, tostarp sekām, ko elastīguma sistēmas grozījumi rada MVU[4].Detalizēts ietekmes novērtējums, kas pievienots šim priekšlikumam, ir veikts, pamatojoties uz tehnisku izpēti un apspriedēm ar ieinteresētajām personām. Tajā aprakstīti dažādi scenāriji motoriem, uz kuriem attiecas spēkā esošā elastīguma sistēma, un konstatēta nepieciešamība aptvert motorvagonus. Papildus tam, ka ņemti vērā ietekmes novērtējuma secinājumi, elastīguma sistēmā iekļautas lokomotīves.Ietekmes novērtējumā analizēti dažādi risinājumi, piemēram, metāllūžņu sistēma, elastīguma sistēmas pārveidojumi attiecībā uz atļauto procentuālo daudzumu/motoru skaitu un tādas tirdzniecības sistēmas izveide, kas ļautu uzņēmumiem, kas pilnībā neizmanto elastīguma sistēmu, pārdot savas elastīguma tiesības uzņēmumiem, kam nepieciešamas papildu tiesības. Metāllūžņu sistēmas risinājums tika atzīts par nederīgu, jo tas neparedz finansēt OEM ieguldījumus izpētes un attīstības jomā, lai darītu pieejamu IIIB posma prasībām atbilstošu tehniku. Elastīguma tiesību tirdzniecības sistēmas izveide tika uzskatīta par pārak sarežģītu sistēmu tik īsam laika grafikam, un tādējādi tā nav samērojama ar plānoto ieguvumu.Par vislabāko tika uzskatīts risinājums, kas paredz spēkā esošās elastīguma sistēmas paplašināšanu un attiecināšanu uz vēl neaptvertām jomām, jo tas līdzsvaro ietekmi vides jomā un ekonomisko ieguvumu, proti, atbilstības izmaksu ietaupījumu noteiktā laika posmā.JURIDISKAIS PAMATSDirektīvas 97/68/EK, kā arī šā grozījumu priekšlikuma mērķis ir sniegt ieguldījumu visurgājējai tehnikai uzstādītu motoru iekšējā tirgus nevainojamas darbības nodrošināšanā, vienlaikus aizsargājot cilvēku veselību un vidi. Juridiskais pamats tādējādi ir LESD 114. pants.GROZīJUMIAr priekšlikumu paredzēts Direktīvā 97/68/EK veikt šādus grozījumus.-  Katrā motoru jaudas kategorijā palielināt to motoru skaitu, kurus izmanto lauksaimniecības tehnikā un kurus paredzēts laist tirgū saskaņā ar elastīguma sistēmu, no 20 % līdz 50 % no OEM iekārtu gada pārdevumiem un pielāgot maksimālo motoru skaitu, kurus laikā starp IIIA emisijas posmu un IIIB emisijas posmu atļauts laist tirgū saskaņā ar elastīguma sistēmu kā alternatīvu.-  Iekļaut elastīguma sistēmā motorus, ko izmanto motorvagonu un lokomotīvju piedziņai, sniedzot OEM iespēju laist tirgū noteiktu skaitu motoru saskaņā ar elastīguma sistēmu.-  Šie pasākumi zaudēs spēku 2013. gada 31. decembrī.IETEKME UZ BUDžETUPriekšlikums neietekmē Savienības budžetu.2010/0195 (COD)PriekšlikumsEIROPAS PARLAMENTA UN PADOMES DIREKTĪVA,ar ko groza Direktīvu 97/68/EK attiecībā uz noteikumiem par motoriem, ko laiž tirgū saskaņā ar “elastīguma sistēmu”(Dokuments attiecas uz EEZ)EIROPAS PARLAMENTS UN EIROPAS SAVIENĪBAS PADOME,ņemot vērā Līgumu par Eiropas Savienības darbību un jo īpaši tā 114. pantu,ņemot vērā Eiropas Komisijas priekšlikumu[5],ņemot vērā Ekonomikas un sociālo lietu komitejas atzinumu[6],ņemot vērā Reģionu komitejas atzinumu[7],saskaņā ar LESD 294. pantā noteikto procedūru[8],tā kā:1.  Direktīva 97/68/EK[9] attiecas uz izplūdes emisiju no motoriem, kas uzstādīti visurgājējai tehnikai. Spēkā esošās emisijas robežvērtības, kas saskaņā ar IIIA posma prasībām jāievēro lielākās daļas kompresijas aizdedzes motoru tipa apstiprinājumā, IIIB posmā jāaizstāj ar stingrākām prasībām. Minētās robežvērtības stāsies spēkā 2010. gada 1. janvārī attiecībā uz minēto motoru tipa apstiprinājumu un 2011. gada 1. janvārī attiecībā uz laišanu tirgū.2.  Pāreja uz IIIB posmu saistīta ar pakāpenisku tehnoloģijas nomaiņu, kam nepieciešamas ievērojamas īstenošanas izmaksas, lai pārveidotu motoru konstrukciju un izstrādātu sarežģītus tehniskus risinājumus. Pārejas periods sakrīt ar laiku, kad ražošanas nozari skārušas smagas finansiālas grūtības.3.  Ar Direktīvu 97/68/EK izveido elastīguma sistēmu, lai ļautu iekārtu ražotājiem laikā starp diviem emisijas posmiem iepirkt noteiktu daudzumu motoru, kas neatbilst spēkā esošajām emisijas robežvērtībām, bet ir apstiprināti saskaņā ar iepriekšējā posma emisijas robežvērtību prasībām.4.  Direktīvas 2004/26/EK 2. panta b) apakšpunktā[10] paredzēta iespēja izvērtēt papildu elastīguma tiesību nepieciešamību.5.  Pārejot no IIIA posma uz IIIB posmu, to motoru daudzums, kurus izmanto visiem lietojumiem, izņemot motorvagonu un lokomotīvju piedziņai, un kurus laiž tirgū saskaņā ar elastīguma sistēmu, no 20 % jāpalielina līdz 50 % no iekārtu ražotāja konkrētās kategorijas motoru gada pārdevumiem. Attiecīgi jānosaka maksimālais motoru skaits, ko atļauts laist tirgū saskaņā ar elastīguma sistēmu.6.  Jāpieņem attiecīgi noteikumi, lai paplašinātu elastīguma sistēmas darbības jomu, attiecinot to arī uz motoriem, kas paredzēti motorvagonu un lokomotīvju piedziņai.7.  Ar šajā direktīvā noteiktajiem pasākumiem risināmas pagaidu grūtības, ar kurām saskaras ražošanas nozare. Tādēļ tie jāattiecina vien uz pārejas periodu starp posmu IIIA un posmu IIIB, un to beigu datums jānosaka vēlākais 2013. gada 31. decembrī.8.  Tādēļ atbilstīgi jāgroza Direktīva 97/68/EK,IR PIEŅĒMUŠI ŠO DIREKTĪVU.1. pantsDirektīvu 97/68/EK groza šādi.1. Direktīvas 4. panta 6. punktu aizstāj ar šādu punktu:“6. Kompresijaizdedzes motorus, kas nav paredzēti iekšējo ūdensceļu kuģu piedziņai, drīkst laist tirgū, izmantojot elastīguma sistēmu saskaņā ar procedūru, kura minēta XIII pielikumā un papildina 1. līdz 5. punktu.”2. Direktīvas 10. pantu groza šādi:a) Minētā panta 7. punktu aizstāj ar šādu punktu:“7. Dalībvalstis atļauj I pielikuma A punkta i), ii), iv) un v) apakšpunktā minētos motorus laist tirgū saskaņā ar “elastīguma sistēmu” atbilstīgi XIII pielikuma noteikumiem.”b) Pievieno šādu 8. punktu:“8. Elastīguma sistēmu saskaņā ar XIII pielikuma 1.2. punkta noteikumiem piemēro vien pārejas periodā starp IIIA posmu un IIIB posmu, un tās beigu termiņš ir 2013. gada 31. decembris.”3. Direktīvas XIII pielikumu groza saskaņā ar šīs Direktīvas pielikumu.2. pantsTransponēšana1. Dalībvalstis vēlākais līdz [12 mēneši pēc direktīvas publicēšanas] pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus, kā arī minēto noteikumu un šīs direktīvas atbilstības tabulu.Tās piemēro minētos noteikumus no [diena, mēnesis, gads = nākamā diena pēc publicēšanas datuma].Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.2. Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.3. pantsŠī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī .4. pantsŠī direktīva ir adresēta dalībvalstīm.Briselē, […]Eiropas Parlamenta vārdā — Padomes vārdā —priekšsēdētājs priekšsēdētājs […] […]PIELIKUMSDirektīvas XIII pielikuma 1. iedaļu aizstāj ar šādu iedaļu:“1. MOTORU RAŽOTĀJA UN PAMATIEKĀRTU RAŽOTĀJA ( OEM ) RĪCĪBA1.1. Izņemot pārejas periodu starp posmu IIIA un IIIB, OEM , kas vēlas izmantot elastīguma sistēmu, apstiprinātājai iestādei pieprasa atļauju iepirkt no motoru piegādātājiem 1.1.1. un 1.1.2. punktā uzskaitīto skaitu motoru, kuri neatbilst spēkā esošajām emisijas robežvērtībām, bet ir apstiprināti attiecībā uz iepriekšējo emisijas robežvērtību piemērošanas posmu.1.1.1. Motoru skaits, ko laiž tirgū saskaņā ar elastīguma sistēmu, katrā motoru kategorijā nepārsniedz 20 % no iekārtu ražotāja gadā pārdotā tādu iekārtu daudzuma, kuriem ir attiecīgās kategorijas motori (aprēķina kā pēdējo 5 gadu pārdošanas apjoma vidējo rādītāju ES tirgū.) Ja OEM iekārtas ES tirgū ir pārdevis īsāku laiku nekā piecus gadus, tad vidējo rādītāju aprēķina, pamatojoties uz faktisko laika posmu, kurā OEM ir pārdevis iekārtas ES tirgū.1.1.2. Neobligāta alternatīva 1.1.1. punktam ir tāda, ka OEM savu motoru piegādātāju vārdā var pieprasīt atļauju noteiktu skaitu motoru laist tirgū saskaņā ar elastīguma sistēmu, izņemot motorus, kas paredzēti lokomotīvju un motorvagonu piedziņai. Motoru skaits katrā no motoru kategorijām nepārsniedz šādus rādītājus:Motoru kategorija(kW) | Motoru skaits |19-37 | 200 |37-75 | 150 |75-130 | 100 |130-560 | 50 |1.2 Pārejas periodā starp posmu IIIA un IIIB, OEM , kas vēlas izmantot elastīguma sistēmu, apstiprinātājai iestādei pieprasa atļauju iepirkt no saviem motoru piegādātājiem 1.2.1. un 1.2.2. punktā minēto motoru skaitu, kuri neatbilst spēkā esošajām emisijas robežvērtībām, bet ir apstiprināti attiecībā uz iepriekšējo emisijas robežvērtību piemērošanas posmu, un izņemot motorus, kas paredzēti lokomotīvju un motorvagonu piedziņai.1.2.1. Motoru skaits, ko laiž tirgū saskaņā ar elastīguma sistēmu, katrā motoru kategorijā nepārsniedz 50% no OEM gadā pārdoto tādu iekārtu daudzuma, kurām ir attiecīgās kategorijas motori (aprēķina kā pēdējo 5 gadu pārdošanas apjoma vidējo rādītāju ES tirgū.) Ja OEM iekārtas ES tirgū ir pārdevis īsāku laiku nekā piecus gadus, tad vidējo rādītāju aprēķina, pamatojoties uz faktisko laika posmu, kurā OEM ir pārdevis iekārtas ES tirgū.1.2.2. Alternatīva iespēja 1.2.1. punktā minētajai ir tāda, ka OEM var lūgt, lai viņa motoru piegādātājiem tiktu dota atļauja laist tirgū noteiktu motoru skaitu saskaņā ar elastīguma sistēmu. Motoru skaits katrā no motoru kategorijām nepārsniedz šādus rādītājus:Motora kategorija (kW) | Motoru skaits |37-56 | 200 |56-75 | 175 |75-130 | 250 |130-560 | 125 |1.3 Attiecībā uz motoriem, kas paredzēti motorvagonu piedziņai, 1.1.1. punktā noteikto elastīguma sistēmu piemēro, sākot no pārejas perioda starp posmu IIIA un IIIB.1.4 Attiecībā uz motoriem, kas paredzēti lokomotīvju piedziņai, pārejas periodā starp IIIA un IIIB posmu OEM var lūgt, lai viņa motoru piegādātājiem tiktu dota atļauja laist tirgū ne vairāk kā 12 lokomotīvju virzošos motorus saskaņā ar elastīguma sistēmu.1.5. OEM pieteikumā apstiprinātājiestādei iekļauj šādu informāciju:a) marķējuma paraugu, kas piestiprināms katrai visurgājējas tehnikas vienībai, kurai uzstādīts saskaņā ar elastīguma sistēmu tirgū laists motors. Marķējuma teksts ir šāds: “IEKĀRTAS NR. … (iekārtu secībā) NO … (kopējais iekārtu skaits attiecīgajā jaudas diapazonā) AR MOTORA NR. … UN TIPA APSTIPRINĀJUMA (Dir. 97/68/EK) NR. …”;b) papildu marķējuma paraugu, kas piestiprināms motoram, uz kura ir šā pielikuma 2.2. punktā minētais teksts.1.6. OEM sniedz apstiprinātājai iestādei jebkuru informāciju saistībā ar elastīguma sistēmas īstenošanu, ko apstiprinātāja iestāde var pieprasīt lēmuma pieņemšanas nolūkā.1.7. OEM sniedz jebkurai tipa apstiprinātājai iestādei dalībvalstīs, kura to pieprasa, jebkuru informāciju, kuru tipa apstiprinātāja iestāde pieprasa nolūkā apstiprināt, ka motori, attiecībā uz kuriem tiek apgalvots, ka tie ir laisti tirgū saskaņā ar elastīguma sistēmu, vai kuri ir marķēti kā motori, kas ir laisti tirgū saskaņā ar elastīguma sistēmu, patiešām ir laisti tirgū saskaņā ar elastīguma sistēmu vai attiecīgi marķēti.”FINANŠU PĀRSKATS TIESĪBU AKTU PRIEKŠLIKUMIEM, KAS FINANSIĀLI IETEKMĒ VIENĪGI BUDŽETA IEŅĒMUMUS1. PRIEKŠLIKUMA NOSAUKUMSEiropas Parlamenta un Padomes Direktīva, ar ko groza Direktīvu 97/68/EK attiecībā uz noteikumiem par motoriem, ko laiž tirgū saskaņā ar elastīguma sistēmu2. BUDŽETA POZĪCIJASNodaļa un pants: neattiecasAttiecīgajam gadam budžetā paredzētā summa:3. FINANSIĀLĀ IETEKME( Priekšlikums finansiāli neietekmē ieņēmumus( Priekšlikumam nav finansiālas ietekmes uz izdevumiem, taču ir finansiāla ietekme uz ieņēmumiem, proti, šāda.miljonos EUR (1 zīme aiz komata)Budžeta pozīcija | Ieņēmumi[11] | 12 mēnešu periods, kas sākas dd/mm/gggg | [n gads] |…. pants | Ietekme uz pašu resursiem |…. pants | Ietekme uz pašu resursiem |Pēc darbības |[n+1] | [n+2] | [n+3] | [n+4] | [n+5] |…. pants |…. pants |4. KRĀPŠANAS APKAROŠANAS PASĀKUMINeattiecas5. CITAS PIEZĪMES…[1] OV L 225, 25.6.2004., 3. lpp.[2] Tehniskā apskata galīgā ziņojuma projekts ir pieejams NRMM tīmekļa lappusē Europa tīmekļa vietnē: http://ec.europa.eu/enterprise/mechan_equipment/emissions/2007tecrew_dfr.pdf[3] ARCADIS N.V. ietekmes novērtējuma pētījuma galīgais ziņojums ir pieejams NRMM tīmekļa lappusē Europa tīmekļa vietnē: http://ec.europa.eu/enterprise/mechan_equipment/emissions/impactassessment/nrmm_iastudy_fnrep.pdf[4] Papildu ietekmes novērtējuma pētījums par dzelzceļa un iekšējo ūdensceļu nozari ir pieejams NRMM tīmekļa lapā Europa tīmekļa vietnē:http://ec.europa.eu/enterprise/mechan_equipment/emissions/projstudies.htm[5] OV C […], […], […]. lpp.[6] OV C […], […], […]. lpp.[7] OV C […], […], […]. lpp.[8] OV C […], […], […]. lpp.[9] OV L 59, 27.2.1998., 1. lpp.[10] OV L 146, 30.4.2004., 1. lpp.[11] Norādītajām tradicionālo pašu resursu (lauksaimniecības nodokļi, cukura nodevas, muitas nodokļi) summām jābūt neto summām, t.i., bruto summām, no kurām atskaitīti 25 % iekasēšanas izmaksu.